এম এ জব্বার

এম এ জব্বার (৩০ নভেম্বর ১৯৩২-১৮ আগস্ট ২০২০) জাতীয় পার্টির রাজনীতিবিদ এবং পিরোজপুর-৩ ও পিরোজপুর-৪ আসনের সাবেক জাতীয় সংসদ সদস্য। তাকে ১৯৭১ সালে বাংলাদেশের মুক্তিযুদ্ধের সময় সংঘটিত মানবতা বিরোধী অপরাধ ও গণহত্যার বিরুদ্ধে চারটি অভিযোগে দোষী সাব্যস্ত করে ফেব্রুয়ারি ২০১৫ সালে আমৃত্যু কারাদণ্ড দেওয়া হয়েছিল। এম এ জব্বার ৩০ নভেম্বর ১৯৩২ সালে পিরোজপুর জেলায় জন্মগ্রহণ করেন। তিনি ইঞ্জিনিয়ারিং ডিগ্রি অর্জন করেন। ইঞ্জিনিয়ার আবদুল জব্বার মুসলিম লীগের রাজনীতিতে যুক্ত ছিলেন। তিনি ১৯৬৪ সালে পূর্ব পাকিস্তান প্রাদেশিক পরিষদের এমপিএ নির্বাচিত হয়েছিলেন। এরশাদ সরকার গঠন করলে তিনি জাতীয় পার্টিতে যোগদিয়ে জাতীয় পার্টির কেন্দ্রীয় কমিটির ভাইস চেয়ারম্যান ছিলেন। তিনি পিরোজপুর-৪ আসন থেকে ১৯৮৬ সালের তৃতীয় ও পিরোজপুর-৩ ও আসন থেকে ১৯৮৮ সালের চতুর্থ জাতীয় সংসদ নির্বাচনে সংসদ সদস্য নির্বাচিত হয়েছিলেন। আন্তর্জাতিক অপরাধ ট্রাইব্যুনাল প্রসিকিউশন অনুসারে, জব্বার মঠবাড়িয়া শান্তি (পিস) কমিটির চেয়ারম্যানের দায়িত্ব পালনকালে রাজাকার বাহিনী গঠনে তিনি মুখ্য ভূমিকা পালন করেছিলেন এবং যুদ্ধাপরাধ করেছিলেন। ১৯৭১ সালে পিরোজপুরে হত্যা, গণহত্যা, লুটপাট ও জোরপূর্বক ধর্মান্তরের জন্য তারা তার বিরুদ্ধে পাঁচটি অভিযোগ আনে: মুক্তিযুদ্ধের সময় মঠবাড়িয়ার ফুলঝুরিতে দুজন মুক্তিযোদ্ধা হত্যা। পিরোজপুরের নাথপাড়া ও কুলুপড়ায় ১০০ টিরও বেশি বাড়িঘর জ্বালিয়ে দেওয়া ও মুক্তিপণ। ফুলঝুরিতে একজনকে হত্যা করা, লুটপাটের আগে ৩৬০ টি বাড়িতে আগুন ধরিয়ে দেয়া। পিরোজপুরের নোলি গ্রামে ১১ জনকে হত্যা, সেখানে 6০ টি বাড়িতে লুটপাট ও আগুন ধরিয়ে দেওয়া। ফুলঝুরিতে ২০০ হিন্দুকে জোর করে ধর্মান্তরিত করা। আঙ্গুলকাটা ও মঠবাড়িয়া থেকে ৩৭ জনকে আটক করে, তাদের মধ্যে ২২ জন নিহত এবং গুরুতর আহত হয়। মে ২০১৪ সালে জব্বারের বিরুদ্ধে গ্রেপ্তারি পরোয়ানা জারি করা হয়েছিল। তদন্তকারীদের মতে, তিনি এখন যুক্তরাষ্ট্রে বসবাস করছেন। এম এ জব্বার ১৮ আগস্ট ২০২০ আমেরিকার ফ্লোরিডায় মৃত্যুবরণ করেন। "Jabbar gets jail until death"। The Daily Star (ইংরেজি ভাষায়)। ২০১৫-০২-২৪। সংগ্রহের তারিখ ২০২০-০১-১৫।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "JAIL until death"। The Daily Star (ইংরেজি ভাষায়)। ২০১৫-০২-২৫। সংগ্রহের তারিখ ২০২০-০১-১৫।  "মানবতাবিরোধী অপরাধে সাজাপ্রাপ্ত আব্দুল জব্বারের ইন্তেকাল"। Jugantor। সংগ্রহের তারিখ ২০২০-০৮-১৯।  "Arrest warrant issued against ex-MP Jabbar"। The Daily Star (ইংরেজি ভাষায়)। ২০১৪-০৫-১৩। সংগ্রহের তারিখ ২০২০-০১-১৫।  "Witness: Jabbar targeted Hindus in Pirojpur"। Dhaka Tribune। ২০১৪-০৯-০৭। ২০২০-০১-১৫ তারিখে মূল থেকে আর্কাইভ করা। সংগ্রহের তারিখ ২০২০-০১-১৫।  "Decision on charges against ex-JP lawmaker August 14"। The Daily Star (ইংরেজি ভাষায়)। ২০১৪-০৭-২১। সংগ্রহের তারিখ ২০২০-০১-১৫।  "War crimes verdict on ex-JP leader Abdul Jabbar any day now"। bdnews24.com। ২০১৪-১২-০৩। সংগ্রহের তারিখ ২০২০-০১-১৫।  "ICT to announce verdict on ex-Jatiya Party MP Abdul Jabbar on Tuesday"। bdnews24.com। সংগ্রহের তারিখ ২০২০-০১-১৫।  "Arrest warrant for ex-JP MP Jabbar"। The Daily Star (ইংরেজি ভাষায়)। ২০১৪-০৫-১২। সংগ্রহের তারিখ ২০২০-০১-১৫।  ডিস্ট্রিক্ট করেসপন্ডেন্ট (১৮ আগস্ট ২০২০)। "আমৃত্যু সাজাপ্রাপ্ত পলাতক যুদ্ধাপরাধী আব্দুল জব্বারের মৃত্যু"। বাংলানিউজটোয়েন্টিফোর.কম। সংগ্রহের তারিখ ১৯ আগস্ট ২০২০।